IISRAEL RÄÄGIB
Iisraeli põhjapoolse piirinaabri Süüria olukord on väga ebastabiilne.
Alates 2011. a märtsist avaldavad tuhanded süürlased meelt
ja nõuavad Assadi perekonna diktatuuri lõpetamist.
President Bashar Assad sõdib oma armeega enda rahva vastu
ja püüab meeleavaldusi peatada.
Seni on surma saanud hinnanguliselt 20 000 inimest.
Enamik neist on süütud tsiviilelanikud.
Opositsioon, mida juhib nn Vaba Süüria armee,
sõdib Assadi vastu.
See on saanud enda valdusse suuri piirkondi.
Iisraeli armee jälgib hoolega Süüria sündmusi
ja püüab analüüsida uue olukorra mõjusid Iisraeli jaoks.
Avner Talmon on reservbrigaadi ülem, kes elab Golani kõrgustikel,
Süüria piirile lähimal asuvas piirkonnas.
Ta rajas Golanile oliivipressitehase, mis toodab oliivõli ja selle tooteid.
See ei mõjuta meid hetkel.
Ometi on taustal mure, et meie olukord võib peagi muutuda.
Sõltub sellest, kas Assad jääb võimule või mitte.
Meie ülesanne ei ole ennustada, kuid võime oletada,
et lõpuks ta siiski langeb.
Kui seda ei juhtu, haarab ta Süürias veel tugevama kontrolli,
mis on samuti oht.
Seni on ainsaks ohuks relvade sattumine Hezbollah kätte,
ja Süüria jäämine ilma keskvalitsuseta.
Tuleb valmistuda ka juhuslikuks ja organiseerimatuks tegevuseks
Iisraeli vastu.
Sellele on raske reageerida, kuna sel puudub selge juhtorgan.
Valmistume ka selleks.
Esiteks jälgime ja kuulame maad, mis seal toimub.
Kindlustame piiritara, et seda poleks võimalik ületada.
Piiritagune territoorium on meile üsna tuttav.
Vajadusel tuleb tegutseda.
Hetkel me ei tegutse, vaid oleme oma aladel valmis.
Püüame välja selgitada, kes seal kelle vastu on.
Seegi pole selge; tea, kas neil endilgi on.
Iisraelis on üks sitke kogukond, keda Süüria sündmused mõjutavad -
Golanil elavad druusid.
Druusid on islamist ca 1000 aasta eest eraldunud vähemus.
Selle religioosse rühma liikmed elavad Iisraelis, Liibanonis
ja eelkõige Süürias.
Kui Iisrael vallutas 1967. aastal Süürialt Golani kõrgustikud,
vallutati ka neli druusiküla, kus elab 20 000 druusi.
Paljud druusid sattusid lahku oma ülejäänud Süürias elavast perest.
Enamik Golani druuse keeldus pakutud Iisraeli kodakondsusest.
Nad jäid lojaalseks Süüria valitsusele,
kuid nad pole vaenulikud ka Iisraeli riigi vastu.
Suurim druusiküla kannab nime Majdal Sams.
See asub Hermoni jalamil, mõne meetri kaugusel Süüria piirist.
Hassan Faraldein elab külas sünnist saati.
Tal on väike lihapood ühel küla väljakul.
Sündisin Süürias ja Süüria on mu isamaa.
Selle valitsus on minu valitsus.
Usu poolest olen druus, kuid rahvuselt Süüria araablane.
See on süüria küla ja oleme selle eest võidelnud.
Elame Iisraelis nii kaua, kuni naaseme Süüria haldusse.
Soovime kõik rahu Iisraeli ja Süüria vahele.
Aastaid olid Golani druusid lojaalsed
Süüria presidendile Hafiz Assadile, kes suri 2000. aastal
ja jättis võimu oma pojale Bashar al-Assadile.
Ka viimatiste sündmuste järel on enamik jäänud lojaalseks
praegusele valitsusele.
Armastan Assadi. Ta on minu maa president.
Ta on haritud ja tark inimene.
Tema isa tegi palju Süüria ja selle rahva heaks.
Ta lõi riigi, kus ei valitse religioon.
Ei ole moslemit, kristlast ega druusi.
Kõik on süürlased ja kõik on üks.
- Kas see on druuside üldine arvamus?
- Muidugi. Kõik meie külas mõtlevad nii,
peale üksikute, kes on eriarvamusel.
Üks aktiivsemaid president Bashar Assadi vastaseid
on 26-aastane jurist Shifa Abu Jamal.
Kuigi ta sündis ja kasvas Iisraelis, tunneb ta,
et kuulub endiselt Süüria rahva hulka.
Inimesed peavad end süürlasteks ja vanem põlvkond sündiski
enne okupatsiooni, Süüria võimu ajal.
Umbes 90% on edastanud selle pärandi oma lastele.
Vaid mõnedele ei oma see tähtsust.
Meil pole kodakondsust, kuid oleme harjunud siinse eluga,
õpime koolides ja ülikoolides.
Paljudes asjades oleme omandanud Iisraeli elukombed ja kõnevabaduse.
Ma ei püüagi seda eitada.
Identiteedilt olen siiski süürlane,
ja kuigi ma ei saaks kunagi praktikas Süürias elada,
on minu jaoks oluline säilitada oma kuuluvus sinna.
See pole vastuolus minu siinse eluga.
Shifa kuulub nende väheste hulka, kes on külas president Assadi vastu.
Ta räägib, miks paljud külaelanikud toetavad endiselt Süüria diktaatorit.
Nad ütlevad, et oleme okupeeritud, ja peame olema ustavad
oma riigi juhile.
Nii Assad vanem kui Assad noorem olevat druuse hästi kohelnud.
Nad on Süüriast kaua lahus olnud ja kuigi kuuleme ja teame
midagi sealsetest sündmustest, puudub meil tõeline side nendega.
Me ei tunne vahistatuid ja piinatuid, ja sündmusi on ehk raske uskuda.
Meie noored õpivad Süürias ja paljudel on seal sugulasi.
Inimesed on mures nende julgeoleku pärast
ja on seetõttu vait.
Ma ei tea, miks, kuid inimesed tõesti armastavad Assadi.
Assadi toetajail ja vastaseil on Süüria sündmustest
väga erinev arusaam.
Inimesed tõusid õiglust ja ausat kohtlemist nõudma.
Ma ei usu, et nad teadsid täpselt, mida alustasid.
Darras vahistati lapsi ja inimesed läksid tänavaile.
Araabia kevad innustas muutust.
Seejärel sündis Vaba armee ja nüüd on jõutud kodusõjani.
See on kestnud juba paar kuud.
Me ei mõista, kuidas siia jõuti ja miks valitsus endiselt seisab.
Kes neid rahastab ja milline ajupesu on vajalik,
et inimesi niimoodi jätkuvalt tapetakse.
Minu meelest tehakse palju vigu nii armee kui mässuliste poolel.
See oli kuidagi vältimatu.
- Mis Süürias hetkel toimub?
- Seal on palju probleeme,
kuid mitte valitsuse ja armee poolt, nagu väidetakse.
Neile makstakse välismaalt, Saudi Araabiast, Qatarist ja USA-st.
Al Qaida ja moslemiäärmuslased tahavad islamiseerida kogu maailma.
See ei õnnestu. Assad ei lase sel juhtuda.
- Räägitakse, et ta langeb pea.
- Ta on tugev ega lange.
Suur osa süürlasi armastab teda ja peab teda oma juhiks.
Assad ja Süüria rahvas võidavad.
Süüria säilib sekulaarse riigina kõigi kodanike jaoks.
Druuside peaeesmärk hetkel on ellujäämine.
Valitsejad tulevad ja lähevad, kuid nemad jäävad.
Neil on Süürias sugulasi, nii et nad peavad olema viisakad
ja Assad'ile lojaalsed, et oma sugulasi mitte ohustada.
Meil on nendega head suhted.
Nende majandus on korras, heaolu suurepärane.
See, mida nad räägivad, on seotud ellujäämisvõitlusega,
mitte niivõrd nende tõeliste arvamustega.
Kelle võimu all su vend on, selle laulu oled valmis laulma.
On neid, kes on Süüriale lähemal, ja mõneti Iisraeli vastu.
Nii kaua, kui see meid ei ohusta, las nad olla.
Shifal ei ole kerge kuuluda küla vähemusse.
Assadi pooldajate ja vastaste vahel on alati pingeid.
Alateadlikult on nad alati meie vastu.
Hetkel nad arvavad, et kaitsevad meid,
kui püüavad meid vaigistada ja inimeste viha eest varjata.
Inimesed pole enam sõbralikud ega tereta nagu varem.
Levib igasugu kuulujutte.
Elame külas ja palju aega kulub kuulujuttude rääkimisele.
Naiste jaoks on see raskem. Meid jälgitakse kogu aeg.
Iga tavapärane tegevus tõmbab inimeste tähelepanu
ja sellesse sekkutakse kuidagi.
Ma ei murdu kergelt, kuid vahel on see väsitav.
Minu elu ja privaatsust rikutakse, kuna lihtsalt teen, mida usun.
Ma ei püüa erineda ega neile väljakutset esitada.
On hommikuid, kus tundub, et enam ei jaksa,
ja teinekord tahaks võidelda lõpuni. Tekivad sellised tundmused.
Vahel on Süüria poliitilise olukorra suhtes eri meelt ka perekonnaliikmed.
Hosam Nasser on druusi sheik ja põllumees,
kes elab Buqata külas.
Tema kaksikvend Nezar Nasser on ilmalik druus
ja kohaliku külakooli abidirektor.
Toetan Assadi, sest ta on Süüria president.
Iga Süüria juht on meie juht.
Me ei saa toetada võimuvahetusi.
Toetame teda, ta on meie president.
Ta on aidanud Golani druuse põllumajanduses ja õpinguis.
Miks peaksin tema vastu olema?
Õpetan ajalugu, ega usu diktatuurivalitsusse.
Olen diktaatorite vastu.
Kui Bashar Assad võimule tuli,
teadsin, et tal pole võimeid Süüria suuruse riigi juhtimiseks.
Ta päris ju riigi isalt.
Tehku Süüriast kuningriik või loobugu Assad võimust.
Golanil on meil demokraatlik õigus asjade suhtes eri meelt olla.
On neid, kes on valitsuse vastu, ja neid, kes seda pooldavad.
Siin me pole Assadi võimu all kannatanud.
Ta on aidanud meid, andes võimaluse õppida Süürias.
Sinna pääseb õppima ka keskmiste hinnetega.
Meie noored saavad õppida tasuta isegi meditsiini.
Meil pole mingit põhjust Assadi valitsuse vastu olla.
Ta on meile vaid head teinud.
Ta on andnud meile tasuta õppimisvõimalused.
Meie kommete järgi teeb iga ema vähemalt nii palju oma lapse heaks.
Selles pole midagi erilist.
- Ta oleks võinud ju keelduda.
- Süüria on meie ema.
- Kuidas sa siis selle vastu oled?
- See ei ole midagi enamat oma kohuse täitmisest.
- Sina saad emalt toitu ja viskad selle ära.
Nasseri vendade tõlgendused Süüria sündmustest
on loomulikult väga erinevad.
Seal käib kodusõda.
Palju inimesi sureb ja tapetakse.
USA, Saudi-Araabia ja Qatar, kes olid Sadam Hussseini
ja Gaddafi kukutamise taga, on algatanud mässud ka Süürias.
Nad väidavad, et rahvas võitleb Süüria armeega.
Assad võitleb oma maa eest.
Ta on Süüria tugev juht ja ainus,
kes võib tagada seal demokraatia säilimise.
Talle tuleb anda võimalus.
- Tal on olnud võimul juba 12 aastat ja ta pole teinud midagi.
Kuidas saaks ta nüüd midagi teha?
Baath-partei ja Assadid on valitsenud Süürias 40 aastat,
rõhunud ja tapnud inimesi
ning hävitanud kõik riigi demokraatlikud alused.
Ma ei suuda mõista, kuidas mõned veel teda toetavad.
See ei ole kodusõda, vaid revolutsioon.
Inimesed tahavad vabadust ja liiga kaua kestnud alistamise lõppu.
- Kas võitluse hääled kostavad siia?
- Kahe nädala eest siin piiril me mitte üksnes ei kuulnud,
vaid ka nägime võitlust 3 päeva.
Külas varjasid end terroristisalgad.
Seejärel armee hävitas nad.
- Nad olid vabadusvõitlejad. - Ütle, mis tahad. Terroristid.
See, kes tapab süütuid, on terrorist.
- Ja valitsus ei tapa süütuid?
Lähevad elurajoonidesse ja tapavad naisi ja lapsi - 20 000.
- Kes teab, kas üksnes armee tappis nad?
- Kas võitluse kaja hirmutab külaelanikke?
- Kaja ei hirmuta. Enamus vanemaid on näinud sõdu.
Meie nooremad ei mäleta midagi sellist.
Hirmutab hoopis Süüria tulevik.
- See mõjutab ka meid Iisraelis.
Seal toimuv muutus annab tunda ka siin,
ja meie oleme järjekorras esimesed.
Sealsed sündmused tekitavad muret. Sõja tuuled puhuvad.
See tekitab muret ja inimesed on pinges.
Sõja hääled, ebaselge tulevik, ehk ka suurriikide osalus.
See kõik avaldab mõju.
See hirmutab, kuid näib olevat vältimatu.
Mõrvad on äratanud rahvas raevu.
See ei johtu vaid neist ohvreist, vaid siin on ka kättemaksusoov
Assad vanema 20 aastat tagasi Hamas korraldatud massimõrva eest
keemiarelvadega. Keskparki maeti 20 000 inimest.
Kui Assad langeb, võib seninähtu olla vaid tulevikusündmuste eelkaja.
Siis naasevad nood mässajad tääkrelvadega varustatult,
kuid 10 korda hullemaina.
Siis maksavad druusid oma lojaalsuse eest Assadile.
Nad on kahe tule vahel.
Praegu kaitsevad nad end Assadi eest ja homme tema vastaste eest.
Nad peavad jääma erapooletuks.
Nasseri vennad on vaid üks näide druusiperest,
kes on Süüria poliitilise olukorra tõttu lõhestunud.
Meie seas on Süüria valitsuse toetajaid ja vastaseid.
Enamik ei vali poolt.
Nad kas ootavad revolutsiooni lõppu või ei julge rääkida.
Usun, et paljud on vastu, kuid kardavad sõna võtta.
Nad kardavad oma pere suhtumist ja inimeste tõrjuvat hoiakut.
Paljudes peredes esineb vastakaid arvamusi,
ja see on vahel viinud isegi vägivallani.
Meil seda ohtu pole.
- Ka 50 aasta pärast istume siin sohval koos.
Võib olla isegi 100 aasta pärast.
- Meie vahele ei tule midagi. Nii isa meid kasvatas.
- Ei külaelanikud ega raha, ei Süüria ega Iisrael.
Näib nagu oleks Süüria tulevik olevikustki segasem.
Iisraeli ja Golani piirkonna olukord lähitulevikus ilmselt palju ei muutu.
Kui Assad langeb, on küsimus selles, kellest saab tema mantlipärija.
Ma ei usu, et Egiptuse sündmused siin korduksid,
sest inimesed on Egiptusest ja Tuneesiast õppust võtnud.
Ma ei ole kindel, kuidas tasakaal muutub.
Ma ei usu, et ükski valitsus oleks Iisraeli suhtes sõbralik.
Võimalik, et meie elu Golanil jätkub endistviisi.
Lähitulevikus pole mingit rahulootust.
Golani okupatsioon sobib nii Assadi Süüriale kui Iisraelile.
Kui Assad langeb, oleme meie vastupanijad veelgi haavatavamad,
kuna meie peale ollakse võitmise pärast pahased.
Inimesed ei suuda kaotust alati tsivilseeritult tunnistada.
Araabia kultuuris Süürias, Egiptuses, Jordaanias
või Palestiina omavalitsuses osatakse asju alustada, kuid mitte lõpetada.
Me ei tea, mis lõpuks saab.
Iisraelil ei tasu mingil juhul planeerida Süüria asjadesse sekkumist.
Vaadake ameeriklasi Iraagis.
Siis võib tulla mingi al-qaeda, kellest me midagi ei tea.
See on vaid nimi, mille oleme välja mõelnud,
et oma mõistuses kuidagi asjadest aru saada.
Asi on selles, et paljud moslemid on leidnud interneti ja TV
ning avastanud, et ülejäänud maailm elab teisiti.
Nad on hakanud tegutsema, kes jumala, kes enda nimel.
See on organiseerimata organiseeritud süsteem;
massilisim organiseerimatu organisatsioon.
Kõik tegutsevad, kuid keegi ei tea, miks.
Sellises olukorras tuleb paigale jääda,
end kaitsta ja ette vaadata.
Tuleb lasta ajalool oma tööd teha. Seda ei saa kontrollida.
Olgu Jumal meile armuline ja õnnistagu meid.
Valgustagu meid Tema pale.
Selah
Kui maailm saab tundma Sinu teid,
puudutab Su pääste kõiki rahvaid.
Tõlge: Monika Jaaguri